Diari Oficial de la Generalitat Valenciana


Sumari del DOGV 3265, del 16-06-1998 (1998/5023)

DECRET 77/1998, de 4 de juny, del Govern Valencià, pel qual s’autoritza l’ampliació d’ensenyaments en la Universitat d’Alacant.
-------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/06/04/77/dof/vci/html**

### Dades del document

Número de DOGV
:   3265

Data del DOGV
:   16-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/5023


Data del document
:   04-06-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 77/1998, de 4 de juny, del Govern Valencià, pel qual s'autoritza l'ampliació d'ensenyaments en la Universitat d'Alacant. [1998/5023]
  
La Universitat d'Alacant sol·licità l'autorització per a la implantació dels ensenyaments universitaris conduents a l'obtenció dels títols oficials de Llicenciat en Psicopedagogia i de Llicenciat en Matemàtiques, per a la qual cosa s'adjunta la memòria justificativa, així com l'acord del Consell Social de la Universitat que proposa la implantació dels ensenyaments que fa referència el present decret.
  
El Consell Interuniversitari de la Comunitat Valenciana conegué la sol·licitud de la Universitat d'Alacant, tal com disposa, respecte a la creació, l'ampliació i la transformació de centres universitaris, l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.
  
El Consell d'Universitats emeté informe favorable amb relació a la proposta formulada per la Universitat d'Alacant.
  
Per tot això, tot i que s'han complit els requisits exigits en l'article 9 de la Llei Orgànica 11/1983, de 25 d'agost, de Reforma Universitària, en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 4 de juny de 1998,
  
DECRETE
  
Article únic
  
Autoritzar a la Universitat d'Alacant la implantació i posada en funcionament dels ensenyaments conduents a l'obtenció dels títols oficials de Llicenciat en Psicopedagogia, que organitzarà la Facultat de Filosofia i Lletres, i Llicenciat en Matemàtiques, que organitzarà la Facultat de Ciències de la Universitat d'Alacant.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest Decret.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 4 de juny de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ
  
f) MODIFICACIONS PRESSUPOSTÀRIES
  
Institut Valencià d'Investigacions Agràries


Còpia Permalink ELI